Jordan Henderson

**Jordan Brian Henderson** (født 1990) er en engelsk fotballspiller som spiller for .

Han spiller hovedsakelig sentralt på midtbanen, men benyttes også i de andre midtbaneposisjonene. Jordan ble Liverpools kaptein etter at han tok over for legenden Steven Gerrard som dro til LA Galaxy sommeren før sesong 2015/16.

## Tidlig liv
Henderson ble født den 17. juni 1990. Han gikk på skolen Farringdon Community Sports College før han gikk til Sunderland som unggutt.

## Klubbfotball

### Sunderland
#### Første periode
Henderson er født og oppvokst i Tyne and Wear i Sunderland, og signerte proff-kontrakt med Sunderland 1. juli 2008.
Hendersons første ligakamp for Sunderland AFC var 1. november 2008, da han kom inn som innbytter etter pause i et 5–0-tap borte mot Chelsea. Han fikk sin første kamp fra start og hjemmedebut i kampen mot Blackburn Rovers i Ligacupen.

#### Coventry City (lån)
I januar 2009 var Henderson på utlån i en måned til Coventry City. Han debuterte for Coventry i 2–1-tapet for Derby. 23. februar 2009 ble det annonsert at utlånsavtalen til Coventry ville bli forlenget til slutten av sesongen. Henderson uttalte «I'm extending my contract here until the end of the season so hopefully we can get that sorted soon.» til BBC Coventry & Warwickshire. Han la til: «I'm over the moon playing first-team football for Coventry City who are flying at the minute.»
Henderson skåret sitt første mål på seniornivå mot Norwich City 28. februar 2009.
Mens han var på utlån, fikk Henderson et benbrudd i foten og returnerte etter dette til Sunderland 8. april 2009. Han fikk 10 seriekamper og 1 mål for «The Sky Blues».

#### Andre periode
I 2009–10 sesongen fikk Henderson sjansen på førstelaget til Sunderland og hadde flere kamper i Premier League. Han skåret sitt første mål for klubben på seniornivå i kampen mot Birmingham City i ligacupens tredje runde. Han scoret sitt aller første Premier League-mål mot Manchester City FC den 19. desember 2009.
 
Henderson tilbrakte mesteparten av sesongen på høyre side av midtbanen, men spilte sentralt i fravær av spilleren Lee Cattermole. Hans allsidighet og konsistens ga ham en ny femårskontrakt 23. april 2010. Han fikk også prisen som «Sunderland Young Player of the Year» for 2009–10 sesongen.

Jordans første hele sesong med Sunderland var en stor suksess. Han vant en personlig hyllest og scoret to mål i alle kampene. Henderson gjorde en god førsesong, der han skåret to ganger, mot Leicester og Hoffenheim. Noen dager senere, den 13. august, ble hans trøye-nr endret fra 16 til 10. Hendersons tidlige form fikk oppmerksomhet fra flere hold, bl.a fra Fabio Capello som tok Henderson med i landslaget som spilte mot Frankrike den 17. november 2010. Henderson bidro til at Sunderland fikk en rekke med kamper mot store klubber som Manchester City, Manchester United og Chelsea uten å bli slått, noe som resulterte i at samtlige av klubbene ble interessert i spilleren. Henderson fortsatte med å skåre sitt første mål for sesongen i 1-0 seieren over West Ham United.

Den 13. januar 2011 ble Henderson listet på hjemmesiden til FIFA som en av 13 unge spillere man skulle følge med på i 2011, sammen med bl.a. Manchester Uniteds David de Gea og Chelseas Romelu Lukaku. FIFA la også til at Henderson var "komponert, atletisk og kraftfull". Henderson fikk også ros av sin daværende manager i Sunderland, Steve Bruce, som sa at Jordan var «den beste unge britiske fotballspilleren som er».
Henderson skåret to ganger mot Wigan den 23. april 2011, da Sunderland klarte å stoppe en serie på 8 kamper uten seier. Henderson fikk etter sesongen igjen prisen som «Sunderland's Young Player of the Year» for andre året på rad.

### Liverpool
Den 9. juni 2011, bekreftet Sunderland at de hadde blitt enige om et salg av Henderson til Liverpool på et ubekreftet beløp, og som media rapporterte til å ligge mellom £16 og £20&nbsp;millioner. Henderson dro samme dag til Liverpools treningsanlegg på Melwood for en medisinsk undersøkelse og avtale sin personlige kontrakt med klubben. Sunderlands formann Niall Quinn sa om avtalen på klubbens offisielle hjemmeside at «Jordan is a credit to himself, his family and Sunderland's Academy and everyone here wishes him the very best for the future». Senere samme dag slapp Liverpool en video av Henderson i klubbens treningsklær på Melwood. Overgangen ble fullført en dag senere, den 9. juni 2011, da han signerte en «langtids-kontrakt» med klubben.

Den 13. august 2011 debuterte Henderson i Liverpools første kamp i 2011–12 sesongen av Premier League, i en 1–1 kamp borte mot sin tidligere klubb Sunderland, der han fikk en blandet mottakelse av hjemmefansen. Hendersons andre kamp var 2–0 seieren over Arsenal på Emirates Stadium. En uke senere skåret Henderson sitt første mål for Liverpool i en kamp på Anfield mot Bolton Wanderers.
Den 26. februar 2012, var han med å vinne klubbens første trofe siden 2006 og sitt første for klubben, da de vant ligacupen 2012 over Cardiff. Han ble byttet ut etter 58 minutter av kampen, men fikk sitt første større trofe som spiller.
Den 9. mars 2012 spilte Henderson igjen mot sin tidligere klubb på Stadium of Light, og Liverpool tapte 1–0. 8. mai 2012 skåret han sitt andre seriemål for «the Reds» i en 4–1 seier over Chelsea på Anfield i sesongens nest siste kamp.. Han fikk 2 fulltreffere på 37 seriekamper for Liverpool denne sesongen, samt 5 kamper i FA-cupen og 6 kamper i Ligacupen.

I 2012–13 sesongen fikk «Hendo» sine første kamper i Europa noensinne. Han kronet dette med å skåre sitt aller første mål i Europa-cupene for Liverpool den 6. desember 2012, da han skåret vinnermålet mot Udinese i Europaligaen, og bidro dermed til at Liverpool kvalifiserte seg for sluttspillkampene. Den 19. januar 2013 skåret Henderson sitt første mål for sesongen i 5-0 seieren over Norwich City på Anfield. Han fulgte opp dette med å skåre i 2-2 kampen borte mot Arsenal 30. januar. «Hendo» ble rost av manager Rodgers etter kampen, som sa: «Han vil bli en fantastisk spiller for Liverpool».

## Landslagsspill
Henderson har spilt for England på fire ulike nivåer. Han debuterte for U19 i 2009 mot Tsjekkia, før han ble hentet til Stuart Pearce sitt U21-lag. Han skåret der sitt aller første landslagsmål mot Romania U21 i sluttspillet i EM for U21-lag.

Henderson ble plukket ut til å være med på Englands lag for EM U21 i 2011, til tross for at han allerede hadde spilt 40 kamper den sesongen. Men U21-laget ble slått ut allerede i gruppespillet i turneringen. Han var kaptein i U21-lagets 6-0 seier over Aserbajdsjan U21 1. september 2011, og skåret et mål i kvalifiseringen til EM U21 i 2013. Han skåret sitt 4. mål for U21-laget i en 2-1 seier borte mot Norge U21. Den 3. februar 2013 fikk Henderson prisen som «England U21 Player of the Year».

Den 11. november 2010 ble Henderson fritatt fra England U21-lag for en vennskapskamp mot Tyskland U21, for i stedet å spille sin aller første A-landskamp for  den 17. november 2010 mot . Han debuterte fra start, og spilte ved siden av sin fremtidige lagkamerat Steven Gerrard.

Den 16. mai 2012 ble han hentet inn som standy-erstatter til Englands lag for EM 2012 av landslagets nye manager Roy Hodgson. Han erstattet skadede Frank Lampard i troppen den 31. mai 2012.
Han var med i Englands første kamp i Gruppe D mot Frankrike (1-1). England vant gruppen og møtte nr. 2 i Gruppe C i sluttspillet, Italia. Henderson kom inn som innbytter i ekstraomgangene i kvartfinalen den 24. juni 2012, som Italia til slutt vant 4-2 i straffesparkkonkurransen.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Utmerkelser
Henderson ble i 2021 utnevnt til medlem (MBE) av Order of the British Empire.

## Meritter
;Liverpool
* Ligacupen(2) 2011/12, 2021/22
* Champions League: 2018/19
* UEFA Super Cup (1): 2019
* VM i fotball for klubblag (1): 2019
* Premier League (1): 2019/20

;Individuelt
* England U21 Player of the Year Award: 2012
* Liverpool Young Player of the Year Award: 2011–12
* Sunderland Young Player of the Year Award: 2009–10, 2010–11
* Football Writers' Association Footballer of the Year (1): 2020

## Se også
* Statistikk om Liverpool FC.

## Referanser


## Eksterne lenker
* 
* 
*  Liverpool F.C. profile